TRIPATI
ముంబైపై పుణే విజయం
ముంబయి: ఐపిఎల్‌ పదవ సీజన్‌లో భాగంగా వాంఖడే స్టేడియంలో ముంబయి ఇండియన్స్‌తో జరిగిన మ్యాచ్‌లో రైజింగ్‌ పుణే సూపర్‌ జెయింట్‌ జట్టు నిర్ణీత 20 ఓవర్లలో6 వికట్లకు 160 పరుగులు చేసింది.ముంబై ఇండియన్స్‌ 20 ఓవర్లలో 8 వికెట్లకు 157 పరుగులు చేసింది.దీంతో ముంబైపై రైజింగ్‌ పుణే సూపర్‌ జెయింట్‌ 3 పరుగులతో విజయం సాధించింది.పుణే ఓపెనర్లు అజింక్యా రహానే 32 బంతులు ఆడి 5 బౌండరీలు,1 సిక్సర్‌తో 38 పరుగులు చేయగా,రాహుల్‌ త్రిపాఠి 31 బంతులు ఆడి 3 బౌండరీలు,2 సిక్సర్లతో సత్తా చాటడంతో పుణే నిర్ణీత ఓవర్లలో ఆరు వికెట్ల నష్టానికి 160 పరుగులు సాధించింది.
ఆరంభంలో ధాటిగా ఆడినా చివరలో తేలిపోవడంతో భారీ స్కోరు చేయలేకపోయింది.టాస్‌ గెలిచిన ముంబయి ఇండియన్స్‌ పుణేనకు మొదట బ్యాటింగ్‌ చేయాల్సిందిగా కోరింది.దీంతో పుణేకు చెందిన రహానే,త్రిపాఠి శుభారంభం అందించారు.వీరిద్దరూ తొలి వికెట్‌కు 76 పరుగుల భాగస్వామ్యాన్ని నెలకొల్పారు.ఆరంభం నుంచి పుణే వికెట్లు తీసేందుకు ముంబయి సారథి రోహిత్‌ శర్మ బౌలర్ల ను మార్చుతూ వచ్చాడు.చివరికి సీజన్‌లో తొలిసారి మ్యాచ్‌ ఆడుతున్న స్పిన్నర్‌ కర్ణ్‌ శర్మ తన తొలి ఓవర్‌లోనే దూకుడును కనబరిచాడు.కర్ణ్‌ వేసిన ఇన్నింగ్స్‌ 10వ ఓవర్‌ మూడవ బంతికు రహానే పెవిలియన్‌కు పంపాడు.అనంతరం అదే స్పీడ్‌తో ఆడుతూ హాఫ్‌ సెంచరీకి దగ్గరగా వచ్చిన త్రిపాఠిని కూడా కర్ణ్‌శర్మ ఔట్‌ చేసి భారీ స్కోరుకు అడ్డుకట్ట వేశాడు.ఈ దశలో పుణే స్కోరు 2 వికెట్లకు 93 పరుగులు. అనంతరం ముంబయి బౌలర్ల కట్టుదిట్టమైన బౌలింగ్‌కు మిగతా బ్యాట్స్‌మెన్‌ నిలువ లేకపోయారు.
కెప్టెన్‌ స్టీవ్‌ స్మిత్‌ భారీ షాట్‌కు ప్రయత్నించి హర్భజన్‌ బౌలింగ్‌లో బౌల్డ్‌ అయ్యాడు. గత మ్యాచ్‌లో కీలక ఇన్నింగ్స్‌ ఆడి జట్టుకు విజయాన్ని అందించిన ధోనీ ఈ మ్యాచ్‌లో కేవలం 7 పరుగులకే ఔటయ్యాడు.
బెన్‌స్టోక్స్‌17 పరుగులతో మరోసారి విఫలమయ్యాడు.చివరలో భారీ స్కోరు సాధించేందుకు మనోజ్‌ తివారి 13 బంతుల్లో 4 బౌండరీలతో 22 పరుగులతో పోరాడినప్పటికి బుమ్రా బౌలింగ్‌లో ఎల్‌బిడబ్ల్యూగా వెనుదిరి గాడు. ఆరంభంలో కర్ణ్‌శర్మ 39 పరుగులిచ్చి 2 వికెట్లు,బూమ్రా 29 పరుగులిచ్చి 2 వికెట్లు ఇచ్చి తమ పదునైన బౌలింగ్‌తో పుణేకు సమస్య కలిగించారు. మిచెల్‌ జాన్సన్‌,హర్భజన్‌లకు ఒక్కొక్కరికి ఒక వికెట్‌ లభించింది. నిలదొక్కుకున్న రోహిత్‌శర్మ పుణే సూపర్‌ జెయింట్‌ తరువాత బ్యాటింగ్‌కు దిగిన ముంబై ఇండియన్స్‌కు చెందిన రోహిత్‌ శర్మ నిలదొక్కుకుని హాఫ్‌ సెంచరీ సాధించాడు.పుణెపై విజయం కోసం చివరి వరకు ముంబై పోరాటం చేసింది.ఓపెనర్‌ పటేల్‌ 27 బంతులు ఆడి 4 బౌండరీలతో 33 పరుగులు చేసి సుందర్‌ బౌలింగ్‌లో వాషింగ్టన్‌కు క్యాచ్‌ ఇవ్వడంతో ఔటయ్యాడు.
బట్లర్‌ 13 బంతులు ఆడి 3 బౌండరీలతో 17 పరుగులు చేసి స్టోక్స్‌ బౌలింగ్‌లో వాష్టింగ్టన్‌ సుందర్‌కు క్యాచ్‌ ఇవ్వడంతో వెనుదిరిగాడు.రాణా 9 బంతులు ఆడి 3 పరుగులు చేసి క్రిస్టియన్‌ బౌలింగ్‌లో నాద్కత్‌కు క్యాచ్‌ ఇవ్వడంతో పెవిలియన్‌కు వెళ్లిపోయాడు.ఇక రోహిత్‌ శర్మ 39 బంతులు ఆడి 6 బౌండరీలు,3 సిక్సర్లతో 58 పరుగులు చేసి ఉనాద్కత్‌ బౌలింగ్‌లో ఔటయ్యాడు. కెవి శర్మ 10 బంతులు ఆడి 1 సిక్సర్‌తో 11 పరుగులు చేసి స్టోక్స్‌ బౌలింగ్‌లో పెవిలియన్‌కు వెళ్లాడు.
పోలార్డ్‌ 9 బంతులు ఆడి 1 బౌండరీతో 9 పరుగులు చేసి ఇమ్రాన్‌ తాహిర్‌ బౌలింగ్‌లో స్మిత్‌కు క్యాచ్‌ ఇవ్వడంతో ఔటయ్యాడు.పాండ్యా 11 బంతులు ఆడి 2 బౌండరీలతో 13 పరుగులు చేసి ఉనాద్కత్‌ బౌలింగ్‌లో స్టోక్స్‌కు క్యాచ్‌ ఇవ్వడంతో ఔటయ్యాడు.హర్భజన్‌సింగ్‌ 2 బంతులు ఆడి 1 సిక్సర్‌తో 7 పరుగులు నాటౌట్‌గా నిలిచాడు. మెక్‌క్లెనగన్‌ జిరో పరుగులకు రనౌటయ్యాడు.జాన్సన్‌లు జిరో పరుగులతో నాటౌట్‌గా నిలిచాడు.దీంతో ముంబై ఇండియన్స్‌20 ఓవర్లలో 8 వికెట్లకు 157 పరుగులు చేసింది